Անցած կիրակի Չինաստանի կոմունիստական կուսակցությունը հայտարարեց, թե պատրաստվում է հանել սահմանադրական այն դրույթը, որն արգելում է երկրի նախագահին պաշտոնավարել երկու ժամկետից ավելի: Իշխանական լրատվամիջոցները ջանք չեն խնայում համոզելու, որ այս քայլն արվում է հանուն կայունության, կուսակցության ու կառավարման համակարգի բարեփոխման: Իսկ կառավարության միլիոնավոր գրաքննիչները նույն ջանասիրությամբ հետևում ու հեռացնում են քննադատական գրառումները սոցիալական կայքերից: